Document ID: 32008D0140

KOMISIJOS SPRENDIMAS
2007 m. gruodžio 21 d.
dėl valstybės pagalbos skirtos investicijoms į salyklo gamybą (Maltacarrión, SA) Kastilijoje ir Leone skatinti (C 48/2005)
(pranešta dokumentu Nr. C(2007) 6897)
(Tekstas autentiškas tik ispanų kalba)
(2008/140/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 88 straipsnio 2 dalį,
kadangi:
I. PROCEDŪRA
(1)
2004 m. gruodžio 1 d. raštu Ispanijos valdžios institucijos pagal EB sutarties 88 straipsnio 3 dalį pranešė apie minėtą pagalbos priemonę.
(2)
2005 m. gruodžio 22 d. raštu Nr. SG-Greffe (2005) D/207666 Komisija pradėjo oficialią tyrimo procedūrą pagal EB Sutarties 88 straipsnio 2 dalį (1). Ispanija 2005 m. sausio 23 d. raštu perdavė savo pastabas.
(3)
2006 m. kovo 13 d. raštu Ispanija Komisijai pranešė, kad minėta priemonė atšaukiama. Komisijai dar kartą pasiteiravus Ispanija 2006 m. gegužės 5 d. raštu patvirtino, kad išmokų pagal šią pagalbą skirta nebuvo.
II. IŠVADA
(4)
Kai buvo gautas Ispanijos prašymas atšaukti pagalbą, Komisija dar nebuvo priėmusi oficialaus sprendimo dėl pranešimo apie pagalbos priemonę. Esant tokioms aplinkybėms, Komisija priima pranešimo atšaukimą, kaip nustatyta 1999 m. kovo 22 d. Tarybos Reglamentu Nr. (EB) 659/1999, apibrėžiančiu išsamius nurodymus, kaip turi būti taikomas EB Sutarties 93 straipsnis (2).
(5)
Todėl, remiantis Reglamento Nr. (EB) 659/1999 8 straipsnio 2 dalimi, reikėtų užbaigti oficialią tyrimo procedūrą, nes ji nebereikalinga.
PRIĖMĖ ŠĮ SPRENDIMĄ:
1 straipsnis
Remiantis Reglamento Nr. (EB) 659/1999 8 straipsnio 2 dalimi, oficiali tyrimo procedūra dėl valstybės pagalbos, skirtos investicijoms į salyklo gamybą (Maltacarrión, SA) Kastilijoje ir Leone skatinti, užbaigiama.
2 straipsnis
Šis sprendimas skirtas Ispanijos Karalystei.
Priimta Briuselyje, 2007 m. gruodžio 21 d.

Labels: 19
18
17
4